Քլինթ Ուոքեր

**Քլինթ Ուոքեր** (, ), կինոյի և հեռուստատեսության ամերիկացի դերասան, քանթրի երաժիտ, երգիչ, երգահան։ Առավել հայտնի է դարձել «Շայենի» սերիալի Շայեն Բոդիի դերակատարմամբ (108 դրվագ 7 տարվա ընթացքում)։

## Կենսագրություն
Նորման Յուջին Ուոքերը (դերասանի իրական անունը) ծնվել է 1927 թվականի մայիսի 30-ին, Հարթֆորդ գյուղում։ Հայրը` Փոլ Առնոլդ Ուոքերը, Արկանզաս նահանգի բնիկ էր, մայրը` Գլեդիս Խուլդախը, ազգությամբ չեխ էր։ Ունեցել է երկվորյակ քույր` Լյուսի Ուոքերը (ամուսնանալուց հետո` Ուեսթբրուկ, 1927-2000 թվական)։

9 տարեկան հասակում Ուոքերն սկսել է աշխատել, 16 տարեկանում ընհանրապես թողել է դպրոցը, որպեսզի աշխատի գործարանում և գետային նավակների վրա։ 18 տարեկանում ընդունվել է ԱՄՆ-ի Առևտրային նավատորմ, աշխատել է նավակավար (քաշել է բեռնանավեր) Միսիսիպի գետի վրա։ Որոշ ժամանակ անց Ուոքերը լքել է նավատորմը և սկսել է ճանապարհորդել երկրով` գումար վաստակելով պատահական աշխատանքների միջոցով։ Նա ապրել է Բրաունվուդում (Տեխաս), որտեղ զբաղվել է նավթի արդյունաբերությամբ, Լոնգ Բիչում (Կալիֆոռնիա) նա եղել է գաղտնի գործակալ, Լաս Վեգասում (Նևադա) ապագա դերասանը նոր բացված և ապագայում բոլորին հայտնի «Պեսկի» հյուրանոց-խաղատանն աշխատել է որպես հսկիչ։ Նաև երիտասարդ հասակում Ուոքերը աշխատել է որպես ատաղձագործ, բեռնակիր, դիմակահանդեսների ընթացքում օգնական, օգնական գոլֆի դաշտում, գազոնների հնձող, եղել է մետաղյա թիթեղների արտադրման աշխատակից, փոշեկուլների վաճառող, շրջիկ վաճառական և գիշերային ակումբի դռնապան։

1954 թվականին 27 տարեկան Ուոքերին տաղանդներ որոնող գործակալ Հենրի Ուիլսոնն առաջարկել է նկարահանվել դրվագային դերում։ Երիտասարդը համաձայնել է, և նրա կինո դեբյուդը կայացել է «Զուգարան ջունգլիներում» ժապավենում, որտեղ Ուոքերը խաղացել է (առանց լուսագրերում նշվելու)` «նմանակելով Տարզանին»։ Դա եղել է առաջին և վերջին անգամ, երբ նա համաձայնել է խաղալ առանց լուսագրերում նշվելու։ Նորեկ դերասանին նկատել էին, և արդեն հաջորդ տարում նա սկսել է նկարահանվել «Շայենի» հեռուստասերիալում, և հենց այս սերիալից է նրան քիչ թե շատ հիշում հանդիսատեսը (խաղացել է գլխավոր դերը 108 դրվագներում, յոթ տարվա ընթացքում)։ Հետագայում Քլինթ Ուոքերը (որը դարձել է նրա դերասանական կեղծանունը) շարունակել է կինոյի և հեռուստատեսության դերասանական կարիերան։ 44 տարում նա նկարահանվել է 41 ֆիլմում և սերիալում, ևս մեկ ժապավենում հանդես է եկել որպես հնչյունավորող դերասան։ Քլինթ Ուոքերի մասնակցությամբ ֆիլմերի և սերիալների մեծամասնությունն արտադրված են եղել Warner Bros.-ի կողմից։

1971 թվականի մայիսի 24-ին Քուինթ Ուոքերը հանգստանում էր Մամոտ-Մաունթին լեռնադահուկային առողջարանում։ Անհայտ պատճառով նա ընկնում է, ընդ որում այնքան անհաջող, որ իր սուր դահուկների փայտիկներից մեկը խոցել է հենց սիրտը։ Նրան տեղափոխել են հիվանդանոց, որտեղ երկու բժիշկները նրան մահացած են համարում, իսկ երրորդ բժիշկը վերջին պահին դիահերձարան տեղափոխելուց առաջ նրա մարմնում կյանքի նշաններ է տեսնում։ Ուոքերին անհապաղ վիրահատում են (բժիշկները նույնիսկ ժամանակ չեն կորցնում անզգայացնելու և ձեռքերը լվանալու համար, և երկու ամսիս հետո նա դուրս է գրվում հիվանդանոցից։

2003 թվականին լույս է տեսնում Yaqui Gold գիրքը, որը գրել էր Քլինթը` Կիրբի Ջոնսի համահեղինակությամբ, վեստեռն ոճով (ISBN 978-1-891423-08-6):

Քլինթ Ուոքերը մահացել է 2018 թվականի մայիսի 21-ին, իր 91-ամյակից 9 օր առաջ, Գրաս Վալի քաղաքում (Կալիֆորնիա)։ Մահվան պատճառը եղել է սրտային անբավարարությունը։

### Անձնական կյանք
Քլինթ Ուոքերն ամուսնացել է երեք անգամ, ընդ որում` յուրաքանչյուր կնոջ հետ ապրել է հենց քսան տարի։

*Վեռնա Հարվերի հետ ամուսնացել են 1948 թվականի սեպտեմբերի 5-ին, բաժանվել են 1968 թվականին, ունեցել են 1 երեխա, որին անվանել են Վալերի, ծնվել է 1950 թվականի հունվարի 31-ին։ Մանուկ հասակում նա երբեմն նկարահանվել է հոր հետ միասին, իսկ երբ արդեն մեծացել է, դարձել է ինքնաթիռի օդաչու։
*Գիսել Խենեսի ամուսնացել են 1974 թվականի մայիսի 26-ին, բաժանվել են  1994 թվականի հունվարի 1-ին։ Կինը մահացել է։ Միասին երեխաներ չեն ունեցել։
*Սյուզան Կավալարի ամուսնացել են 1997 թվականի մարտի 7-ին (Ուոքերը մոտ 70 տարեկան էր), միասին ապրել են մինչև 2018 թվականի մայիսի 21-ը, այսինքն` մինչև դերասանի մահը։ Երեխաներ չեն ունեցել։

## Մրցանակներ և ճանաչումներ
1960 թվական՝ աստղ Հոլիվուդյան Փառքի ծառուղում
1997 թվական՝ «Ոսկյա ոտնաման» մրցանակը
2004 թվական՝ ընդգրկվել է վեստեռնի մեծագույն արտիստների սրահում (Օկլահոմա Սիթի, Օկլահոմա նահանգի կովբոյների և վեստեռների ժառանգության ազգային թանգարան)։

## Ընտրյալ ֆիլմագրություն
**Մեծ էկրան**
* 1956 թվական` Տասը կովբոյները / The Ten Commandments, սարդինյան կապիտան
* 1958 թվական` Ֆորտ Դոբս / Fort Dobbs, Գեր Դևիս 
* 1959 թվական` Յելոուսթոն Քելլի / Yellowstone Kelly, Լատեր  «Յելոուսթոն» Քելլի  
* 1961 թվական` Յոթ սրբերի ոսկին / Gold of the Seven Saints, Ջիմ Ռեյնբոլտ
* 1964 թվական` Ինձ ծաղիկներ չուղարկես / Send Me No Flowers, Բերտ
* 1965 թվական` Միայն խիզախները / None but the Brave, կապիտան Դենիս Բյորկ
* 1966 թվական` Գրիզլիի գիշերը / The Night of the Grizzly, Ջիմ Կոուլ
* 1966 թվական` Մայա / Maya, Հյու Բոուեն
* 1967 թվական` Կեղտոտ դյուժին / The Dirty Dozen, Սեմսոն Պոուզի 
* 1969 թվական` Ավելի շուտ մեռած է, քան ողջ / More Dead Than Alive, Կեյն
* 1969 թվական` Սեմ վիսկի / Sam Whiskey, Օ. Բենդի 
* 1969 թվական` Բանկի մեծ կողոպուտ / The Great Bank Robbery ռեյնջեր Բեն Կուիկ 
* 1970 թվական` Ֆինքս / The Phynx, վարպետ սերժանտ Քլինթ Ուոկեր 
* 1972 թվական` Պանչո Վիլյա / Pancho Villa, Սքոթի
* 1976 թվական` Բեյքերի Բազեն / Baker's Hawk, Դեն Բեյքեր
* 1977 թվական` Սպիտակ բիզոն / The White Buffalo, սուլող Ջեկ Կիլին
* 1977 թվական` Մահացու բերք / Deadly Harvest, Գրանտ Ֆռանկլին
* 1983 թվական` Մահացու հիստերիկ / Hysterical, շերիֆ
* 1998 թվական` Զինվորիկներ / Small Soldiers, Նիկ Նիտրո, ոչնչացման փորձագետ (հնչյունավորում)

**Հեռուստատեսություն**
* 1955-1962 թվականներ` Շայեններ / Cheyenne, Շայեն Բոդի, Սև տուզ, Ջիմ Տոռնտոն Մեռիտ (108 էպիզոդ)
* 1960 թվական` Մևերիկ / Maverick, Շեյեն Բոդի (Hadley's Hunters դրվագում)
* 1963 թվական` Սանսեթ սթրիփ 77 / 77 Sunset Strip, Կել Ջասպեր (2-րդ դրվագ)
* 1964 թվական` Սասպենս Կրաֆտա թատրոն / Kraft Suspense Theatre, Դավիդ Վուլֆե (Portrait of an Unknown Man դրվագում)
* 1965-1966 թվականներ` Լյուսիի շոուն / The Lucy Show, Ֆռենկ Ուինսլոու (2 դրվագում)
* 1971 թվական` Յումա / Yuma, մարշալ Դեյվ Խերմոն
* 1972 թվական` Ծանր դեպք / Hardcase, Ջեկ Ռատերֆորդ
* 1974 թվական` Գայլի ոռնոց / Scream of the Wolf, Բայրոն Դուգլաս 
* 1974 թվական` Բուլդողզեր մարդասպանը / Killdozer!, Լլոյդ Կելլի 
* 1977 թվական` Ձյունե գազանը/ Snowbeast, շերիֆ Պարադեյ
* 1978 թվական` Հարյուրամյակ / Centennial, Ջոն Բին (Only the Rocks Live Forever դրվագում)
* 1983 թվական` Սիրո նավակ / The Love Boat, Բիլլ (Friend of the Family/Affair on Demand/Just Another Pretty Face դրվագում)
* 1991 թվական` Խաղացողը վերադառնում է. Խաղաքարտ ձգելու հաջողությունը / The Gambler Returns: The Luck of the Draw, Շայեն
* 1993 թվական` Արևադարձային շոգ / Tropical Heat, «Մահացած աչք» Դիկսոն (The Last of the Magnificent դրվագում)
* 1995 թվական` Քունգ ֆո, Լեգենդի վերադարձը / Kung Fu: The Legend Continues, Շայեն Բոդի (Gunfighters դրվագում)

## Ծանոթագրություններ

## Արտաքին հղումներ
* *Стивен Дж. Абрамсон.* Интервью с Клинтом Уокером на сайте *interviews.televisionacademy.com*, 21 сентября 2012 Видео 0:40:19

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հոլիվուդյան փառքի ծառուղի
Կատեգորիա:Ամերիկացի երգիչներ
Կատեգորիա:Սրտամկանի ինֆարկտից մահացածներ
Կատեգորիա:Ամերիկացի տղամարդ հնչյունավորողներ